EkBass/fiwiki-20250220-pages-articles huggingface dataset:
Maura Viceconte

Maura Viceconte (3. lokakuuta 1967 – 10. helmikuuta 2019) oli italialainen kestävyysjuoksija. Hän edusti maataan kaksissa kesäolympialaisissa naisten maratonilla. Atlantassa 1996 hän keskeytti kisan ja 2000 Sydneyssa hänen sijoituksensa oli 12. Viceconten paras saavutus oli Budapestin EM-kisoissa 1998 juostu maratonin pronssimitali. Urallaan hän voitti kuusi katumaratonia. Hänen Wienissä vuonna 2000 juoksemansa aika 2.23.47 oli Italian ennätys vuoteen 2012 asti, ennen kuin Valeria Straneo juoksi nopeammin Rotterdamin maratonilla huhtikuussa 2012. Maura Viceonte teki itsemurhan 51-vuotiaana helmikuussa 2019. == Saavutukset == 1995 Venetsian maraton Venetsia 1. Maraton 2.29.11 1996 Olympialaiset Atlanta -- Maraton DNF 1997 Monacon maraton Monte Carlo 1. Maraton 2.28.16 1998 Italian maraton Carpi 1. Maraton 2.31.23 1998 EM-kisat Budapest 3. Maraton 2.28.31 1999 Roman City Marathon Rooma 1. Maraton 2.29.36 2000 Wienin maraton Wien 1. Maraton 2.23.47 2000 Olympialaiset Sydney 12. Maraton 2.29.26 2001 Prahan maraton Praha 1. Maraton 2.26.33 == Aiheesta muualla == * Maura Viceonte Sports Refence -tietokannassa * == Lähteet == Luokka:Italialaiset kestävyysjuoksijat Luokka:Itsemurhan tehneet Luokka:Vuonna 1967 syntyneet Luokka:Vuonna 2019 kuolleet
Amerikanvenäläiset

Amerikanvenäläiset ovat yhdysvaltalaisia, joiden juuret ovat Venäjällä. Venäläisten ensimmäinen suuri muuttoaalto Yhdysvaltoihin alkoi 1800-luvun jälkipuoliskolla ja kesti ensimmäiseen maailmansotaan asti. Termi amerikanvenäläinen on ollut historiallisesti harhaanjohtava, sillä sitä on käytetty tilastoissa etnisten venäläisten lisäksi esimerkiksi etnisesti puolalaisista, ukrainalaisista ja juutalaisista, jotka ovat muuttaneet entisten Venäjän keisarikunnan tai Neuvostoliiton vallassa olleilta alueilta. Vuonna 2011 amerikanvenäläisten määrän tilastoitiin olevan 3,13 miljoonaa, josta vain vähemmistö oli varsinaiselta etniseltä taustaltaan venäläisiä. == Lähteet == *
Melide

Melide on kunta Etelä-Sveitsissä Ticinon kantonissa. Siellä on vajaat 2 000 asukasta. == Sijainti == Melide sijaitsee Luganojärven länsirannalla Italian rajan tuntumassa Luganon kaupungista viitisen kilometriä etelään. Meliden pengersillan länsipää on Melidessä. == Nähtävyyksiä == Swissminiatur on pienoismallipuisto, jossa esitellään Sveitsiä ja maan nähtävyyksiä. Tiedosto:Ponte di Melide.jpg| Melide sijaitsee Meliden pengersillan länsipäässä. Tiedosto:Swissminiatur - panoramio - avu-edm (49).jpg| Chillonin linna Swissminiatur-puistossa. Tiedosto:BundeshausBern.jpg| Bundeshaus, parlamenttitalon pienoismalli. == Lähteet == * === Viitteet === == Aiheesta muualla == * Luokka:Ticinon kunnat
Isabella Augusta Gregory

Isabella Augusta Gregory (o.s. Isabella Augusta Persse, 15. maaliskuuta 1852 – 22. maaliskuuta 1932) oli irlantilainen kirjailija. Hän vaikutti merkittävästi irlantilaisen kirjallisuuden kukoistukseen 1800-luvun lopulla kääntämällä irlantilaisia legendoja ja kirjoittamalla maalaiskomedioita kansanperinteen pohjalta. Hän kuului Irlannin kansallisteatterin Abbey Theatren perustajiin ja toimi sen johtajana. Hän kirjoitti vanhojen tarinoiden pohjalta oman tulkintansa Cuchulain of Muirthemne, jonka päähenkilöksi hän asetti Irlannin myyttisistä sankareista suurimman Cuchulainnin. Sisältää teoksenCuchulain of Muirthemne; verkossa: Cuchulain of Muirthemne Archive.org Augusta Gregory oli naimisissa maanomistaja William Henry Gregoryn kanssa, joka oli entinen kansanedustaja ja Ceylonin kuvernööri. Augusta Gregory aloitti kirjallisen uransa vasta jäätyään leskeksi vuonna 1892. Vuonna 1896 hän ystävystyi William Butler Yeatsin kanssa ja tuki tätä loppuelämänsä ajan. Yeats ja John Millington Synge kirjoittivat Abbey Theratrelle synkkiä näytelmiä, joiden vastapainoksi Gregoryltä tuli kevyempää tuotantoa. == Lähteet == == Aiheesta muualla == * Irlannin kansallisen teatterin kulta-aika teak Luokka:Irlantilaiset kirjailijat Luokka:Vuonna 1852 syntyneet Luokka:Vuonna 1932 kuolleet
Bissone

Bissone on kunta Etelä-Sveitsissä Ticinon kantonissa. Siellä on vajaat 1 000 asukasta. == Sijainti == Bissone sijaitsee Luganojärven itärannalla Italian rajan tuntumassa Luganon kaupungista viitisen kilometriä kaakkoon. Meliden pengersillan itäpää on Bissonessa. == Liikenne == Meliden pengersillan liikenneväylät, moottoritie A2 ja Gotthardin rautatie, kulkevat kylän halki. ETH-BIB-Bissone, Damm von Melide-LBS H1-023949.tif| Bissone (etualalla) vuonna 1963. Seestrasse "via Maroggia" in Bissone, Tessin.jpg| Luganojärven rantakatu. Verkehrswege in Bissone TI.jpg| Moottoritie ja rautatie halkovat kylän. == Lähteet == * === Viitteet === == Aiheesta muualla == * Luokka:Ticinon kunnat
Lillemor Östlin

Solveig Lillemor Östlin (16. kesäkuuta 1940 Örebro, RuotsiSveriges befolkning 1990: Östlin, Solveig Lillemor – 8. kesäkuuta 2020https://www.aftonbladet.se/nyheter/a/wParX4/lillemor-hinsehaxan-ostlin-ar- dod) oli ruotsalainen kirjailija, joka istui vankiloissa ja oli ollut koevapaudella eniten aikaa yhteenlaskettuna kuin kukaan muu ruotsalainen nainen tähän asti. Hän istui yhteensä yli 25 vuotta, lähinnä erilaisista huumausainerikoksista, joilla hän rahoitti omaa amfetamiinin käyttöään. Östlin väitti istuneensa pidempään kuin kukaan muu ruotsalainen nainen. ==Elämäkerta== Östlin tuli raskaaksi 16-vuotiaana ja sai luvan mennä naimisiin nuoresta iästään huolimatta. Pariskunnalle syntyi toinenkin lapsi, mutta sitten hänen puolisonsa irtisanottiin ja he menettivät työsuhdeasuntonsa. Östlin alkoi liftata Tukholmaan siitä Uplanninissa olevasta kylästä, jossa he asuivat. Tukholmassa Östlin joutui työskentelemään prostituoituna elättääkseen perhettään. Sen lisäksi hän työskenteli tarjoilijana Ambassadeur-yökerhossa, jossa hän tapasi paljon kuuluisia ihmisiä. Östlin kertoo olleensa kymmenen vuoden aikana Ruotsin oikeusministeri Lennart Geijerin rakastajatar, mutta ei ollut osallisena ns. bordellivyyhdessä eli Geijerin tapauksessa, vaikka hän tunsi tapauksena päähenkilöitä kuten bordellinpitäjä Doris Hoppin. Östlin pidettiin ensimmäisen kerran petosyrityksestä, josta hän sai vuoden vankeustuomion kesällä 1967. Maaliskuussa 2012 Östlin valittiin päihdekäyttäjien yhdistys Tjuvgodsin hallituksen jäseneksiTjuvgods webbplats, styrelse ja myöhemmin sen varapuheenjohtajaksi. Yhdistyksen vuosikokouksessa 28. maaliskuuta 2013 Östlin vapautettiin kaikista tehtävistään yhdistykessä. Vuonna 2013 Lillemor Östlin tuomittiin 4,5 vuodeksi vankilaan huumausainerikoksista. ==Hinsehäxan== Vuonna 2005 Östlin julkaisi omaelämäkertansa Hinsehäxan. Tammikuussa 2012 SVT lähetti kaksiosaista draamasarjaa Lillemorin tarina, jossa Vera Vitali näytteli Östliniä. Vuonna 2013 Yle Fem näytti samaa minisarjaa kolmiosaisena. Minisarjassa Östlinin roolihahmon pääsee näyttämään taiteilijakykyjään kun hän saa toimeksiannon maalata isoja seinämaalauksia. Hinsehäxan-kirjan jälkeen Östlin on kirjoittanut muitakin kirjoja, jotka käsittelevät hänen kokemuksiaan Ruotsin kriminaalihuollosta ja oikeusjärjestelmästä, joita hän arvostelee monissa kohdin. ==Dagbok från kvinnofängelset== Syyskesällä 2007 Östlin pidätettiin asuntonsa ulkopuolella Skärholmenissa. Sen yhteydessä poliisi löysi häneltä amfetamiinia. Samana vuonna Östlin tuomittiin vankilaan tästä huumausainerikoksesta. Alussa hän istui Ljustadalenin avovankilassa, mutta muutaman kuukauden päästä hän siirtyi takaisin Hinsebergiin. Tästä vankeustuomiosta syntyi hänen toinen kirjansa Dagbok från kvinnofängelset. ==Bibliografia== * * * ==Lähteet== Luokka:Vuonna 1940 syntyneet Luokka:Vuonna 2020 kuolleet Luokka:Ruotsinkieliset kirjailijat Luokka:Ruotsalaiset kirjailijat Luokka:Ruotsalaiset rikolliset Luokka:Huumerikolliset Luokka:Prostituoidut
Sohvi Korhonen-Pöllänen

Sohvi Korhonen-Pöllänen, alkujaan Sofia, o.s. Korhonen (15. toukokuuta 1912 Nilsiä Kuka kukin on (Aikalaiskirja) 1954, s. 391–392 (Viitattu 9.3.2019) – 24. maaliskuuta 2001 Taipalsaari) oli pianisti ja musiikkipedagogi. Sohvi Korhonen-Pölläsen vanhemmat olivat kauppias Elias Korhonen ja Anna Niiranen ja puoliso vuodesta 1948 diplomi-insinööri Kaarlo Ensio Pöllänen. Korhonen- Pöllänen tuli ylioppilaaksi Helsingin tyttönormaalilyseosta 1933 ja suoritti Sibelius-Akatemiassa 1936 sekä laulunopettajan tutkinnon että pianodiplomin, opettajanaan Elli Rängman-Björlin. Ensikonserttinsa hän piti samana vuonna Helsingissä ja esiintyi vielä 1973 Luganon orkesterin solistina Sveitsissä. Potsdamissa hän opiskeli 1941 ja teki opintomatkan Pariisiin 1951 sekä useita matkoja Wieniin. Kuopiossa Korhonen-Pöllänen toimi pianonsoiton opettajana kaksitoista vuotta ja sittemmin Lappeenrannassa, mukaan lukien opetustyö Lappeenrannan musiikkiopistossa. Lahden musiikkiopiston lehtori hän oli 1969–1974 ja Kainuun musiikkiopiston 1974–1977. Hän opetti myös useana kesänä Klemetti-Opistossa.Meri Louhos: Pidetty opettaja oli myös esiintyvä taiteilija. Pianotaiteilija Sohvi Korhonen-Pöllänen. HS 22.4.2001. (Tilaajille) (Viitattu 9.3.2019) ==Lähteet== Luokka: Suomalaiset pianistit Luokka: Suomalaiset musiikkipedagogit Luokka: Vuonna 1912 syntyneet Luokka: Vuonna 2001 kuolleet
Suomen Heimosoturien Liitto

Suomen Heimosoturien Liitto oli Suomen heimosotiin vuosina 1918–1921 osaa ottaneiden vapaaehtoisten heimosoturien veteraanijärjestö, joka perustettiin Helsingissä 4. marraskuuta 1933. Liittoon kuului noin 4 000 jäsentä, ja sen puheenjohtajana oli everstiluutnantti Eero Kuussaari.Heimosoturit koolla Kuopiossa, Itä-Karjala, 19.04.1944 nro 7, s. 5, Kansalliskirjaston digitaaliset aineistot Liiton tavoitteina olivat "heimokansojen vapausaatteiden ylläpitäminen, suomalaisen kansallistunnon kehittäminen ja syventäminen, Suomen suvun historian ja kansamme kehitysvaiheiden selostaminen, puolustustahdon kasvattaminen". Liitto julkaisi vuosina 1935–1939 Heimosoturi-kuukausijulkaisua.Heimosoturi : Suomen heimosoturien liiton julkaisu, tiedot Fennicassa Vuonna 1939 Suomen Heimosoturien Liitto perusti Heimosotaristi-kunniamerkin, jota myönnettiin heimosotiin osallistuneille syntyperäisille suomalaisille ja Suomessa tai Virossa asuneille inkeriläisille ja itäkarjalaisille emigranteille.Suomen Inkeri- liitto : Inkerin tunnukset : Kunniamerkit Liiton kunniamarssi oli Reino Hirvisepän sanoittama ja Heikki Klemetin säveltämä Heimosoturien marssi, joka julkaistiin vuonna 1936. Suomen Heimosoturien Liitto lakkautettiin lokakuussa 1944 Moskovan välirauhansopimuksen 21. artiklan tulkinnan nojalla Neuvostoliitolle vihamielisenä järjestönä.Mikko Uola: "Suomi sitoutuu hajottamaan...": Järjestöjen lakkauttaminen vuoden 1944 välirauhansopimuksen 21. artiklan perusteella (Historiallisia tutkimuksia 205), s. 264. Helsinki: Suomen Historiallinen Seura, 1999. ISBN 951-710-119-8. == Liiton julkaisuja == * Eero Kuussaari: Suomen suvun tiet – kuvaus Suomen sukukansojen kehityksestä sekä tuhatvuotisista vaelluksista ja valtataisteluista. Suomen heimosoturien liitto, Helsinki 1935 * Eero Kuussaari: Heimosodat 1918–1922. 1, Taistelu Petsamosta. Puolustusministeriön sotahistoriallisen toimiston julkaisuja 5. Suomen heimosoturien liitto, Helsinki 1939 ==Lähteet== https://digi.kansalliskirjasto.fi/aikakausi/binding/1109200?page=12 Luokka:Suomalaiset veteraanijärjestöt Luokka:Suomen heimosodat Luokka:Moskovan välirauhansopimuksen perusteella lakkautetut järjestöt
False Kings

False Kings on suomalaisyhtye Poets of the Fallin kappale ja toinen single yhtyeen vuoden 2018 studioalbumilta Ultraviolet. Se julkaistiin 31. tammikuuta 2018. == Kappaleet == # False Kings (Single Mix) == Lähteet == == Aiheesta muualla == * False Kings Discogsissa. Luokka:Vuoden 2018 kappaleet Luokka:Poets of the Fallin kappaleet
Dancing on Broken Glass

Dancing on Broken Glass on Poets of the Fallin kappale ja kolmas single yhtyeen vuoden 2018 albumilta Ultraviolet. Se julkaistiin 7. syyskuuta 2018. == Kappaleet == # Dancing on Broken Glass (Radio Edit) #Dancing on Broken Glass #Dancing on Broken Glass (Instrumental) == Lähteet == == Aiheesta muualla == * Dancing on Broken Glass Discogsissa. Luokka:Vuoden 2018 kappaleet Luokka:Poets of the Fallin kappaleet
Tiina Saarimäki

Tiina Saarimäki (s. 10. kesäkuuta 1991 Salo) on suomalainen jääkiekkoilija, joka on pelannut naisten SM-sarjassa ja liigassa kymmenen kauttaJääkiekkokirja 2017–2018, s. 532 ja kuulunut myös Suomen maajoukkueeseen.Jääkiekkokirja 2017–2018, s. 351 Hän on pelannut sekä puolustajana että hyökkääjänä. Saarimäki on edustanut naisten pääsarjassa kasvattajaseuraansa Salo HT:tä kaudet 2008–2011, Tampereen Ilvestä kaudet 2011–2015 ja 2016–2018 sekä Hämeenlinnan Pallokerhoa kauden 2015–2016. Hän on pelannut pääsarjassa kaikkiaan 209 runkosarjaottelua, joissa hänen tehopisteensä ovat 68 + 98 = 166, sekä 46 pudotuspeliä tehopistein 15 + 8 = 23. Hän on saavuttanut kaksi SM-hopeaa ja yhden SM-pronssin. Suomen maajoukkueessa Saarimäki on pelannut 36 maaottelua ja tehnyt niissä kaksi maalia sekä saanut yhden syöttöpisteen. Hän on pelannut maailmanmestaruuskilpailuissa vuosina 2011 ja 2013, joista ensin mainituissa Suomi saavutti pronssia.Jääkiekkokirja 2017–2018, s. 321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1991 syntyneet Luokka:Elävät henkilöt
Anne Tuomanen

Anne Tuomanen (s. 15. huhtikuuta 1987 Jyväskylä) on suomalainen jääkiekkoilija, joka on pelannut naisten SM-sarjassa ja liigassa 15 kauttaJääkiekkokirja 2017–2018, s. 533 ja kuulunut myös Suomen maajoukkueeseen.Jääkiekkokirja 2017–2018, s. 351 Hän on pelipaikaltaan laitahyökkääjä. Tuomanen on edustanut naisten pääsarjassa Jyväskylän Hockey Catsiä kaudet 2002–2007, Hämeenlinnan Pallokerhoa 2009–2011 ja 2015–2016 sekä Tampereen Ilvestä 2011–2015 ja kaudesta 2016–2017 eteenpäin. Hän on pelannut pääsarjassa yli 350 runkosarjaottelua ja 70 pudotuspeliä. Hän on voittanut Suomen-mestaruuden vuonna 2011Jääkiekkokirja 2017–2018, s. 217 sekä saavuttanut kolme SM-hopeaa ja kaksi SM-pronssia. Suomen maajoukkueessa Tuomanen on pelannut 76 maaottelua ja tehnyt niissä kuusi maalia sekä saanut viisi syöttöpistettä. Hän on pelannut maailmanmestaruuskilpailuissa vuosina 2011 ja 2013, joista ensin mainituissa Suomi saavutti pronssia.Jääkiekkokirja 2017–2018, s. 321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Veikko Porra

Veikko Porra (s. 17. marraskuuta 1938 Kannus) on Teknillisen korkeakoulun (myöh. Aalto-yliopisto) sähkötekniikan (piiritekniikka) professori emeritus. Porra kirjoitti ylioppilaaksi Laitilan yhteiskoulussa 1956. Hän valmistui Teknillisestä korkeakoulusta diplomi-insinööriksi 1961 ja tekniikan lisensiaatiksi 1966. Hän toimi Teknillisessä korkeakoulussa laboratorioinsinöörinä 1962–1968 ja 1968–1986 sähkötekniikan apulaisprofessorina. Vuosina 1972–1976 hän oli radiotekniikan vs. professori. Vuonna 1985 hänet nimitettiin piiritekniikan professoriksi, jossa virassa hän jäi eläkkeelle 2002. Teknillisen korkeakoulun radiotekniikan vs. professorina hän toimi 1972–1976. Hän vieraili Asla-Fulbright-tutkijana Yhdysvalloissa yliopistossa Polytechnic Institute of Brooklyn 1967–1968. Porra oli vuosina 1976–1982 Valtion teknistieteellisen toimikunnan, ja 1996–2002 Fulbright- johtokunnan jäsen. Lisäksi hän oli yksi korkeakoulun Radiotietoliikenneinstituutin perustajista ja sen johtokunnan jäsen 1993–2002. Porran tuotantoon kuuluu oppikirja Elektroniikka I (Otakustantamo) sekä noin 100 tieteellistä julkaisua piiriteorian, piirisuunnittelumenetelmien ja mikroaaltotekniikan aloilta. Hän järjesti Suomessa useita kansainvälisiä konferensseja ja jatkokoulutuskursseja elektroniikan piirisuunnittelun alalta. Vjuonna 2001 hän oli piiriteorian kansainvälisen konferenssin IEEE European Conference of Circuit Theory and Design (ECCTD'01) puheenjohtaja ja 1997–2000 piiriteorian kansainvälisen aikakauslehden IEEE Transactions on Circuit Theory II apulaispäätoimittaja (Associate Editor). Porra on vakaumukseltaan pasifisti. Hänen harrastuksiaan ovat insinöörien yhteiskunnallinen vastuu, ihmisoikeudet ja musiikki. Hän oli mukana perustamassa tekniikan rauhanjärjestöä Tekniikka Elämää Palvelemaan ry. (TEP) ja on sen kunniapuheenjohtaja. Hän osallistuu aktiivisesti Suomen Amnesty Internationalin toimintaan. Eurooppalaiseen insinöörijärjestöjen yhteisöön SEFI:in perustettiin hänen aloitteestaan Etiikkatyöryhmä (SEFI Ethics Working Group) koordinoimaan etiikan opetusta insinööreille Euroopassa. Porra oli etiikkatyöryhmän ensimmäinen puheenjohtaja. Hän oli myös valmistelemassa Tekniikan Akateemisten Liiton (TEK) Kunniasääntöä, ja oli liiton Kunnialautakunnan jäsen 1996–2001. Luokka:Suomalaiset professorit Luokka:Teknillisen korkeakoulun professorit Luokka:Vuonna 1938 syntyneet Luokka:Elävät henkilöt
Vilma Tarvainen

Vilma Tarvainen (s. 2. toukokuuta 1986 Tampere) on suomalainen jääkiekkoilija,Jääkiekkokirja 2017–2018, s. 351 joka pelasi naisten SM- sarjassa 11 kautta ja kuului myös Suomen maajoukkueeseen. Hän oli pelipaikaltaan puolustaja. Tarvainen edusti naisten SM-sarjassa Jyväskylän Hockey Catsiä kausina 2000–2009, Tampereen Ilvestä keväällä 2009, jyväskyläläistä JYP:iä kaudella 2010–2011 ja Oulun Kärppiä kaudella 2012–2013. Hän pelasi pääsarjassa kaikkiaan 214 runkosarjaottelua, joissa hänen tehopisteensä olivat 24 + 84 = 108, sekä 33 pudotuspeliä tehopistein 4 + 2 = 6.Jääkiekkokirja 2017–2018, s. 533 Hän saavutti yhden SM-hopean ja yhden SM- pronssin. Suomen maajoukkueessa Tarvainen pelasi 43 maaottelua ja teki niissä neljä maalia sekä sai kaksi syöttöpistettä. Hän pelasi maailmanmestaruuskilpailuissa vuosina 2008 ja 2013, joista ensin mainituissa Suomi saavutti pronssia.Jääkiekkokirja 2017–2018, s. 321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1986 syntyneet Luokka:Elävät henkilöt
Anni Rantanen

Anni Rantanen (s. 22. marraskuuta 1995 Lempäälä) on suomalainen jääkiekkoilija, joka on pelannut naisten SM-sarjassa ja liigassa kaudesta 2010–2011 alkaenJääkiekkokirja 2017–2018, s. 531 ja on kuulunut myös Suomen maajoukkueeseen.Jääkiekkokirja 2017–2018, s. 350 Hän on pelannut sekä puolustajana että hyökkääjänä. Rantanen on edustanut naisten pääsarjassa Tampereen Ilvestä lukuun ottamatta kautta 2015–2016, jolloin hän pelasi Hämeenlinnan Pallokerhossa. Hän on pelannut pääsarjassa kaikkiaan 183 runkosarjaottelua, joissa hänen tehopisteensä ovat 75 + 101 = 176, sekä 58 pudotuspeliä tehopistein 8 + 13 = 21. Hän on saavuttanut neljä SM-hopeaa ja yhden SM-pronssin. Suomen maajoukkueessa Rantanen on pelannut 13 maaottelua. Hän pelasi maailmanmestaruuskilpailuissa vuonna 2012, jolloin Suomi sijoittui neljänneksi.Jääkiekkokirja 2017–2018, s. 321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Koveronsaari

Koveronsaari on yksi Pielisen asutuista saarista. Tie Koveronsaaren valmistui 1972; Koveronsaaren erottaa mantereesta vain muutaman metrin levyinen Kannaksensalmi saaren kaakkoisnurkalla. Vuonna 1999 Koveronsaaressa oli kaksi erillispientalojen aluetta ja lisäksi 85 kaavoitettua loma-asunnon paikkaa, joista 43 loma-asuntopaikkaa oli rakennettu. ==Lähteet== Luokka:Juuan luonto Luokka:Suomen sisävesien saaret
Conan Exiles

Conan Exiles on Funcomin kehittämä ja julkaisema selviytymispeli. Peli on julkaistu tammikuussa Windowsille ja myöhemmin PlayStation 4:lle ja Xbox Onelle. == Kehitys == Peli sijoittuu Age of Conan: Hyborian Adventures -pelin ja Conan barbaari -kirjojen maailmaan. Peli julkaistiin ennakkojulkaisuna Steam-palvelussa, mutta sai runsaasti kielteistä palautetta. Pelin kehitystä jatkettiin ja pelin lopullinen versio julkaistiin vuonna 2018. == Vastaanotto == Peli on saanut Pelaaja -lehden arvostelussa arvosanaksi 6/10. V2.fi antoi pelille arvosanaksi 3,5/5 tähteä arvostelussaan. Peli on saanut IGN:n arvostelussa arvosanaksi 6.7/10. == Myynti == Peli on myynyt yli 1,4 miljoonaa kappaletta tehden siitä Funcomin suurimman menestyksen. == Lähteet == == Aiheesta muualla == * * Luokka:Vuoden 2017 videopelit Luokka:Selviytymispelit Luokka:Conan barbaari -videopelit Luokka:PlayStation 4 -pelit Luokka:Windows- pelit Luokka:Xbox One -pelit
Mariya Ahmed Didi

Mariya Ahmed Didi (; s. 18. elokuuta 1963) on malediiviläinen poliitikko ja asianajaja, joka valittiin marraskuussa 2018 maansa ensimmäisenä naisena puolustusministeriksi. Hän toimi ministerinä vuoteen 2023. Hän edustaa Malediivien demokraattista puoluetta ja istui parlamentissa 2005–2018. == Nuoruus ja koulutus == Mariya Ahmed Didi oli 11-jäsenisen sisaruskatraan kolmanneksi vanhin lapsi. Hänellä oli kuusi siskoa ja 4 veljeä. Didi kävi toisen asteen kouluansa Maléssa Aminiyya-koulussa. Hän ajautui 13-vuotiaana vaikeuksiin auktoriteettien kanssa, ja hän joutui jättämään koulun. Aminiyya oli käytännössä Malediivien ainoa koulu, jossa tytöt saivat kunnollista opetusta. Didi pystyi setänsä tuella muttamaan joulukuussa 1976 Intian, missä hän kävi koulua Bangaloressa. Didi sai Malediiveille harjoittelupaikan kauppa- ja teollisuusministeriöstä. Hänet ylennettiin kolmesti, mutta hän muutti syyskuussa 1988 Britanniaan korkeakoulutusta varten. Hän opiskeli oikeustiedettä Aberystwythin yliopistossa ja sai Englannissa myös luvan toimia asianajajana. == Ura == Didi tajusi palattuaan Malediiveille, että hän oli maansa ensimmäinen naispuolinen asianajaja. Hän toimi kuuden vuoden ajan yksityisenä lainharjoittajana, kunnes hän aloitti vuonna 1998 oikeuskanslerin toimistossa. Didi päätti jättää paikkansa hallinnossa, kun turvallisuusjoukot hakkasivat vankilassa kuoliaaksi 19-vuotias miehen. Monet vangit protestoivat tapausta, ja turvallisuusjoukot murhasivat useita protestoivia vankeja. Turvallisuusjoukkojen kapteeni vapautettiin korkeimmassa oikeudessa, vaikka hän oli alemmassa oikeusasteessa tuomittu vangin murhasta. Didi alkoi kampanjoida vuoden 2005 parlamenttivaaleja varten. Suurten vaalitilaisuuksien järjestäminen on kiellettyä, joten Didi joutui kävelemään ovelta ovelle. Hänen vaalipiirinsä ulottui yhdeksälle saarelle, joten urakka oli raskas. Hänet valittiin vaaleissa parlamenttiin. Hän oli ainoa valittu nainen. Didi liittyi ensimmäisellä kaudellaan Malediivien demokraattiseen puolueeseen (MDP), kun maassa hyväksyttiin ensimmäisen kerran puolueet. Hän järjesti vuonna 2006 Malediivien ensimmäisen naistenoikeuksien marssin. Didi on ajanut naistenoikeuksien puolesta, ja hän on joutunut usein hakatuksi, vangituksi ja parjatuksi mediassa. Didi joutui helmikuussa 2012 poliisien pahoinpitelemäksi MDP:n järjestämässä presidentti Mohamed Nasheedin syrjäyttämisen takia pidetyssä mielenosoituksessa. Didi istui parlamentissa neljän kauden ajan, kunnes hän erosi marraskuussa 2018 tultuaan valituksi presidentti Ibrahim Mohamed Solihin hallituksen puolustusministeriksi. Hän on ensimmäinen nainen Malediivien puolustusministerinä. Hän toimi puolustusministerinä marraskuulle 2023, jolloin hänen seuraajakseen nimettiin Mohamed Ghassan Maumoon. == Yksityiselämä == Didi meni ensimmäisen kerran naimisiin vuoden 1981 alussa. Affaan-niminen poika syntyi vuoden lopulla. Didi meni toisen kerran naimisiin marraskuussa 1996. Toinen lapsi, Athfaan syntyi toukokuussa 1999 ja tytär Amra huhtikuussa 2005. == Lähteet == Luokka:Malediivilaiset poliitikot Luokka:Puolustusministerit Luokka:Vuonna 1963 syntyneet Luokka:Elävät henkilöt
Astrid Båhl

Astrid Båhl (s. Astrid Margarete Bål, 6. kesäkuuta 1959 Kaaresuvanto, Ruotsi) on saamelainen taiteilija, joka tunnetaan vuonna 1986 suunnittelemastaan Saamen lipusta. Ruotsissa syntynyt Båhl muutti jo lapsena Norjan Yykeänperään ja opiskeli myöhemmin Norjan valtiollisessa käsi- ja taideteollisuuskoulussa (Statens håndverks- og kunstindustriskole). == Lähteet == Luokka:Saamelaiset taiteilijat Luokka:Norjalaiset taiteilijat Luokka:Vuonna 1959 syntyneet Luokka:Elävät henkilöt
Leo Goeke

Leo Goeke (6. marraskuuta 1937 Kirksville, Missouri – 18. syyskuuta 2012 Pittsfield, Massachusetts) oli yhdysvaltalainen oopperalaulaja, äänialaltaan tenori.Opera News: American Tenor Leo Goeke, Much-Admired as Glyndebourne’s Tom Rakewell, has Died Hänen opettajiinsa kuului Margaret Harshaw.Bach- Cantatas.com: Leo Goeke (Tenor) - Short Biography Hän teki ensimmäisen esiintymisensä New Yorkin kaupunginoopperassa vuonna 1968 Beppen roolissa Ruggero Leoncavallon oopperassa Pajatso. Saman kauden aikana hän tulkitsi Philin roolin Hugo Weisgallin Nine Rivers from Jordan -oopperan kantaesityksessä. Vuonna 1970 Goeke siirtyi Metropolitan-oopperaan, jossa hänen ensimmäinen roolinsa oli La traviatan Gastone. Kaikkiaan hän esiintyi Metropolitan-oopperan tenorina 211 kertaa. Hänellä oli rooleja myös muun muassa Wolfgang Amadeus Mozartin ja Richard Wagnerin oopperoissa sekä bel canto -teoksissa. Euroopassa Goeke debytoi vuonna 1973 Glyndebournessa. Erityistä kuuluisuutta hän sai Igor Stravinskyn Hulttion tien Tom Rakewellina. Uransa aikana Goeke pääsi esiintymään myös muun muassa Santa Fen oopperaan, La Scalaan ja Covent Gardeniin. Vuodesta 1994 hän toimi oopperaohjaajana ja opetti laulua DePauwin yliopistossa (Indiana), kunnes jäi eläkkeelle vuonna 2004. Goeke oli kahdesti naimisissa. Hän kuoli kärsittyään useita aivoinfarkteja.Legacy.com: Leo Goeke Obituary == Lähteet == == Aiheesta muualla == * Luokka:Yhdysvaltalaiset oopperalaulajat Luokka:Tenorit Luokka:Vuonna 1937 syntyneet Luokka:Vuonna 2012 kuolleet
Viestijuoksun Suomen-mestaruuskilpailut 1928

Viestijuoksun Suomen-mestaruuskilpailut 1928 järjestettiin 1.–2. syyskuuta Turussa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot I 43,5 Ilmari Helle Erkki Koponen Anton Husgafvel Kalervo Pitkänen 2\. Helsingin Kisa-Veikot II 44,3 Niilo Mattila Väinö Mattila Juho Huhta Leo Vahander 3\. Turun Urheiluliitto 45,6 J.Mattson O.Kolho Martti Jukola G.Raunio 4 × 400 m 1\. Helsingin Kisa- Veikot I 3.25,6 Leo Vahander Anton Husgafvel Niilo Mattila Juho Huhta 2\. Helsingin IFK 3.26,5 Jarl Johansson Frej Liewendahl Gösta Jansson Erik Wilén 3\. Helsingin Kisa-Veikot II 3.34,3 Kalervo Pitkänen Väinö Mattila 4 × 800 m 1\. Turun Urheiluliitto 7.59,8 (SE) Heikki Potila Eero Pilpola Niilo Koivunalho Harri Larva 2\. Helsingin IFK 8.10,1 George Dahlström Torsten Berggren Frej Liewendahl Gösta Jansson 3\. Tampereen Pyrintö 8.22,6 4 × 1 500 m 1\. Turun Urheiluliitto 16.43,8 Heikki Potila Eero Pilpola Niilo Koivunalho Harri Larva 2\. Lahden Urheilijat 15.51,0 Verner Toivonen P.Mynttinen Ove Andersen V.Hyttinen 3\. Helsingin Kisa-Veikot 17.11,,9 Svante Malmelin Matti Aro Koskinen Leo Helgas ==Lähteet== * * * Luokka:Viestijuoksun Suomen- mestaruuskilpailut Luokka:Turun urheilutapahtumat Luokka:Vuoden 1928 yleisurheilu
Aini Aavikko

Aini Aallotar Aavikko (myöhemmin Rossila; 4. kesäkuuta 1923 – 10. huhtikuuta 2019)Kuolinilmoitus, Aini Aallotar Rossila o.s. Aavikko, Turun Sanomat No 131, sivu 21, julkaistu 12.5.2019 oli suomalainen pikajuoksija. Aavikko edusti urallaan Turun Voimaa. Aavikko saavutti 100 metrin juoksussa SM-hopeaa vuonna 1945 ajalla 13,7 s. Hänen ennätyksensä on vuonna 1947 juostu 13,4 s. Ensimmäiset merkinnät sanomalehdissä Aini Aavikosta 100 metrin juoksijana ovat ainakin vuodelta 1944. == Lähteet == Luokka:Suomalaiset pikajuoksijat Luokka:Vuonna 1923 syntyneet Luokka:Vuonna 2019 kuolleet
Kuunari Maj

Kuunari Maj (entinen Richard W. Clark) oli suomalainen Porvoosta kotoisin ollut, mutta Maarianhaminaan rekisteröity kuunari, joka syttyi palamaan 16. tammikuuta 1949 Selkämerellä Rauman korkeudella ja ajelehti sitten etelään kunnes upposi 26. tammikuuta 1949 Ahvenanmaan pohjoispuolella noin 10 meripeninkulmaa luoteeseen Saltvikin Pattskärenista. Laiva oli matkalla Mäntyluodosta Kööpenhaminaan, kun sen peräsin vioittui ja laiva syttyi tuleen konehuoneessa tapahtuneen räjähdyksen jälkeen. Onnettomuudessa kuoli seitsemän miehistön jäsentä. Laivan päällikkö ja neljä miestä poistui alukselta 16. tammikuuta laivan ainoalla pelastusveneellä, toinen pelastusvene oli karannut laskuyrityksen yhteydessä.Maj,, Hylyt.netHaaksirikko jälleen Ahvenanmaan pohjoispuolella, 18.1.1949 Sisämaa-Laatokka no 12. Digitaaliset aineistot, Kansalliskirjasto. Kuunari Maj tunnetaan myös nimellä M/S Maj. Pentti Lehtonen on kirjoittanut kirjan nimeltään M/S Maj`n haaksirikko, joka julkaistiin vuonna 2020. M/S Maj`n haaksirikko teos käsittelee laajasti syyt ja seuraukset M/S Maj:n haaksirikossa vuonna 1949.Pentti Lehtonen, M/s Maj'n haaksirikko Pentti Lehtonen, Tuusula (omakustanne) 2020 == Lähteet == Luokka:Laivaonnettomuudet Suomessa Luokka:Suomalaiset purjelaivat Luokka:1940-luvun onnettomuudet Suomessa Luokka:Vuoden 1949 onnettomuudet
Metsäkylä (Pornainen)

Pornaisten Metsäkylä on yli 400 asukkaan kylä Pornaisten luoteisosassa, lähellä Mäntsälän kuntarajaa. Se sijaitsee Halkiantien (yhdystie 1493) varrella, joka ulottuu nimensä mukaisesti Metsäkylän naapurikylään Halkiaan. Kylästä löytyy yksi kunnan kolmesta koulusta, Parkkojan koulu. Luokka:Pornaisten kylät Luokka:Uudenmaan maakunnan taajamat
Hinaaja Louhi

Hinaaja Louhi oli suomalainen Mikkelin Puutavara Oy:n hinaaja joka upposi aamuyöllä 9. kesäkuuta 1923 Juvan Rantuisissa. Hinaaja oli matkalla Lauritsalasta Juvan Saarivedenpäähän, kun se kaatui kovassa tuulessa ns. Luonterin selällä. Onnettomuudessa hukkui hinaajan kahdeksan hengen miehistö. Onnettomuus paljastui vasta kun rannoille ajautui erilaista hinaajan irtaimistoa. Hinaaja upposi Pihlajasalon ja Papinsalon välille noin 30 metrin syvyyteen ja uppoamispaikka löytyi vasta pintaan nousseen öljyn ansiosta. Hinaaja saattoi kallistua, koska sen kannelle oli kasattu runsaasti polttopuuta hinaajan höyrykonetta varten.Jukka Ahdelma : Lauritsalasta lähteneen Louhen haaksirikko on yhä täysi mysteeri — kahdeksan miestä hukkui, eikä ketään koskaan löydetty, Etelä-Saimaa 24.6.2017Kamala haaksirikko Saimaalla. Hinaajalaiva "Louhi" uponnut miehistöineen, Länsi-Savo 11.06.1923, nro 67, s. 3, Kansalliskirjaston digitaaliset aineistot Louhi nostettiin ylös heinäkuun alussa 1923 ja kunnostettiin. Miehistön ruumiita ei löydetty ja nostetun hinaajan pelastusvene oli paikallaan. Louhi toimi sitten hinaajana vuoteen 1930 saakka, oli sitten pitkään käyttämättömänä ja palasi liikenteeseen 1940-luvun puolivälissä Grahn Oy:n vaneeritehtaan hinaajana nimellä Kalso III. Hinaaja oli sitten käytössä Mikkelin lähivesillä vuoteen 1953 saakka.Hinaaja "Louhi" nostettu pohjasta, Länsi-Savo, 04.07.1923 nro 78, s. 2, Kansalliskirjaston digitaaliset aineistot Hinaaja Louhi oli 9 tonnin kantoinen rautainen hinaaja joka oli 15 metriä pitkä ja 3 metriä leveä. Hinaaja oli kunnostettu perin pohjin onnettomuutta edeltäneenä talvena. == Lähteet == Luokka:Laivaonnettomuudet Suomessa Luokka:Hinaajat Luokka:1920-luvun onnettomuudet Suomessa Luokka:Vuoden 1923 onnettomuudet
Oulun lääketieteen tekniikan opiskelijat

Oulun lääketieteen tekniikan opiskelijat ry eli OLTO on vuonna 1993 perustettu ainejärjestö, jonka tehtävänä on toimia lääketieteen tekniikasta kiinnostuneiden opiskelijoiden yhdyslinkkinä Oulun yliopistossa. OLTO pyrkii toiminnallaan ylläpitämään yhteyksiä niin alan yrityksiin ja asiantuntijoihin kuin muihin yliopistoihin ja sisarkiltoihinkin. == Katso myös == *Oulun yliopiston lääketieteellinen tiedekunta *Kilta (ainejärjestö) *Lääketieteen tekniikka == Lähteet == ==Aiheesta muualla== *https://www.olto.fi/ Luokka:Suomalaiset ainejärjestöt ja killat Luokka:Oulun yliopisto
Jenny Grip

Jenny Maria Grip (o.s. Hansson, s. 26. elokuuta 1980 Jällivaara) on ruotsalainen uransa lopettanut maastohiihtäjä. Hänen saavutuksiinsa kuuluvat Vaasahiihdon voitto 2011 sekä ensimmäinen tila Nordic Ski Marathon Cupissa 2010. Lisäksi Grip on voittanut Tjejvasanin vuonna 2011. Hän lopetti hiihtouransa toukokuussa 2013. == Lähteet == Luokka:Ruotsalaiset maastohiihtäjät Luokka:Vuonna 1980 syntyneet Luokka:Elävät henkilöt
Oto Nemsadze

Otar "Oto" Nemsadze (, s. 19. kesäkuuta 1989 Gori, Georgian SNT, Neuvostoliitto), on georgialainen laulaja. Nemsadze edusti Georgiaa kappaleella "Sul tsin iare" vuoden 2019 Eurovision laulukilpailussa Tel Avivissa. Hän pääsi edustamaan maataan voittaessaan Georgian Idol -laulukilpailun 3. maaliskuuta 2019. Nemsadze nousi kuuluisuuteen vuonna 2010 voittaessaan Geostar -kilpailun viidennen tuotantokauden. Hän oli aiemmin osallistunut The Voice of Ukraine -laulukilpailun kolmannelle tuotantokaudelle. Vuonna 2017 hän osallistui Georgian euroviisukarsintoihin osana yhtyettä nimeltä Limbo. Heidän kappaleensa "Dear God" sai 60 pistettä ja sijoittui sijalle 10. == Lähteet == Luokka:Georgialaiset laulajat Luokka:Georgian euroviisuedustajat Luokka:Vuoden 2019 euroviisuedustajat Luokka:Vuonna 1989 syntyneet Luokka:Elävät henkilöt
Etosuksimidi

Etosuksimidi (C7H11NO2) on imideihin kuuluva orgaaninen yhdiste. Yhdistettä käytetään lääketieteessä epilepsiaan liittyvien poissaolokohtausten hoitamiseen. Etosuksimidi kuuluu WHO:n laatimaan keskeisimpien lääkeaineiden luetteloon. ==Ominaisuudet ja käyttö== Huoneenlämpötilassa etosuksimidi on valkoista kiteistä ainetta. Yhdiste liukenee erittäin hyvin polaarisiin liuottimiin kuten veteen ja etanoliin. Yhdistettä käytetään raseemisena seoksena. Etosuksimidin tarkka vaikutusmekanismi ei ole tiedossa. Se todennäköisesti estää aivojen talamuksen T-tyypin kalsiumionikanavien toimintaa ja täten pysäyttää poissaolokohtauksia aiheuttavat epänormaalit hermopulssit. Poissaolokohtausten hoidossa etosuksimidi on yhtä tehokas kuin valproaatti. ==Haittavaikutukset== Tyypillisimpiä etosuksimidin aiheuttamia haittavaikutuksia ovat huonovointisuus, väsymys, vatsakivut, ripuli ja ihottuma. Harvinaisempia ja vakavampia haittavaikutuksia ovat systeemisen lupus erythematosuksen puhkeaminen, nefroottinen oireyhtymä ja maksan toiminnan häiriöt. ==Valmistus== Etosuksimidin valmistuksen ensimmäisessä vaiheessa butanoni reagoi etyylisyanoasetaatin kanssa happamissa olosuhteissa natriumsyanidin läsnäollessa muodostaen 2-etyyli-2-metyylimeripihkahappoa. Tämä yhdiste reagoi ammoniakin kanssa etosuksimidiksi.Klaus Unverferth, Piotr Wlaz & Chris Rundfeldt: Antiepileptics, Ullmann's Encyclopedia of Industrial Chemistry, John Wiley & Sons, New York, 2008. Viitattu 9.3.2019 ==Lähteet== Luokka:Antikonvulsantit Luokka:Heterosykliset typpiyhdisteet Luokka:Imidit Luokka:WHO:n tärkeimmät lääkkeet
Austronesialaiset kansat

Austronesialaiset kansat ovat Kaakkois-Aasiassa, Oseaniassa ja Itä-Afrikassa asuva useista kansoista koostuva ryhmä, joka puhuu Austronesialaisia kieliä. Austronesialaisten kansojen asuinalueesta käytetään nimeä Austronesia. Austronesialaisia ovat Taiwanin alkuperäiskansat, suurin osa Filippiinien, Itä-Timorin, Indonesian, Malesian, Brunein, Polynesian, Mikronesian ja Madagaskarin etnisistä ryhmistä, Singaporen malajit, Uuden-Seelannin, Havaijin, ja Chilen polynesialaiset, ja Melanesian ei-papualaiset kansat. Heitä asuu myös Etelä-Thaimaassa, Vietnamin ja Kambodžan Cham-alueilla, sekä Myanmarissa. *
Foija

Foija oli Turussa vuodesta 1839 vuoteen 2019 lähes samassa paikassa toiminut ravintola. Aurakadun varren holvikellaritiloissa, Turun kauppatorin laidalla 180 vuotta sijainnut ravintola suljettiin ainakin toistaiseksi helmikuussa 2019 tapahtuneen ison vesivahingon jälkeen ja Toriparkin rakennustöiden aiheuttaman asiakaskadon takia. Foija oli Helsingissä vuonna 1829 aloittaneen ravintola Kaisaniemen ohella Suomen vanhimpia lähes keskeytyksettä toimineita ravintoloita. Foija avattiin 21. tammikuuta 1839 vasta valmistuneen Åbo Svenska Teaterin tiloissa. Nimi Foija tulee ranskankielisestä teatteritermistä foyer [fuajee], joka tarkoittaa lämpiötä. Vuonna 1881 ravintola kärsi teatteritalon tulipalossa. Toisen maailmansodan jälkeen Foijan yläkerrasta tehtiin tanssiravintola ja alakerrasta lounasravintola. 1960-luvulla alakerrasta tuli aamuneljään asti avoinna pidetty baari, suosittu jatkopaikka jota kutsuttiin silloisen hittikappaleen mukaan nimellä ”nousevan auringon talo”. Vuonna 1973 Foija siirtyi osuusliike Tarmolalle ja toimi 1975–1979 Turun ensimmäisenä ”videoteekkinä” valkokankaalle heijastettuine diskoesityksineen. Vuosina 1979–1982 Foija oli taas perinteinen tanssiravintola. Vuonna 1983 Hansakorttelin muutostöiden yhteydessä Foija siirtyi teatterirakennuksesta viereiseen rakennukseen, Kauppatorin apteekin entiseen hiilikellariin. Holvikellari ei soveltunut tanssiravintolaksi, joten Foijasta tehtiin ruokaravintola, aluksi italialaistyyppinen pizzeria punavalkoruudullisine pöytäliinoineen. 1990-luvulla Foija toimi muutamia vuosia Restelin Martina-ketjun ravintolana, muttei täysin noudattanut ketjun konseptia. Ravintolatiloihin kuului viime aikoina myös katutason baari. Tiloja remontoitiin vuosina 2004 ja 2014, jolloin ravintolaan tehtiin uusi sisäänkäynti Aurakadun puolelta. Foija kuului viime vuosinaan Restelin ravintolavalikoimaan ja oli osa Hansakorttelin ostoskeskusta. ==Lähteet== ==Kirjallisuutta== *Mäkelä, J. 1984. Foijan vaiheita – Turun teatteriravintola 145-vuotias. Turku. Luokka:Ravintolat Turussa Luokka:Entiset ravintolat Suomessa
Nimilautakunta

Nimilautakunta () on oikeusministeriön alainen lautakunta, jonka ensisijainen tehtävä on antaa lausuntoja Digi- ja väestötietovirastolle etu- ja sukunimiä koskevissa asioissa. Se antaa lausuntoja myös tuomioistuimille ja muille viranomaisille sekä voi tehdä oikeusministeriölle aloitteita nimiä koskevan lainsäädännön kehittämiseksi. Nimilautakunnan lausunnot eivät ole oikeudellisesti sitovia. Vuonna 2018 lautakunta vastaanotti noin 1 100 lausuntopyyntöä. ==Jäsenet== Nimilautakunnan jäsenet kaudella 2025–2029: * Urpo Kangas, puheenjohtaja * Eeva Attila, varapuheenjohtaja * Ari Torkkel * Pasi Kuusiluoma * Petra Saarnisto * Maria Vidberg ==Lähteet== Luokka:Oikeusministeriö
Kingsin piirikunta (Kalifornia)

Kingsin piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 152 486 vuonna 2020 ja sen pinta-ala on 3 619 neliökilometriä. Piirikunnan hallintokeskus Hanford on myös sen suurin kaupunki. == Väestö == Piirikunnan asukkaista 53,1 prosenttia on latinalaisamerikkalaisia, 33,6 prosenttia valkoisia ja 5,93 prosenttia valkoisia. 40,9 prosenttia puhuu myös muita kieliä kuin englantia. 87,7 prosenttia asukkaista on Yhdysvaltain kansalaisia. Piirikunnan väestön keski- ikä on 31,4 vuotta. ==Kuvia piirikunnasta== Tiedosto:Kings County Courthouse 090407 1.JPG|Piirikunnan oikeustalo. Tiedosto:Corcoran CA Amtrak station.jpg|Corcoranin rautatieasema. ==Lähteet== == Aiheesta muualla == Luokka:Kalifornian piirikunnat
Inga Ravna Eira

Inga Ravna Eira ( s. 30. toukokuuta 1948) on norjalainen saamelaiskirjailija, kääntäjä ja opettaja. Hän kirjoittaa pohjoissaameksi. Eira on kirjoittanut runoja, novelleja ja lastenkirjoja. Hän on myös toteuttanut performanssiesityksiä yhdessä muiden taiteilijoiden kanssa ja lausunut kirjoittamiaan runoja musiikillisessa runoesityksessä Čuollogeađgi. Esityksen seurauksena julkaistiin CD-levynä tarina Gilši – Taitava vuonna 2012, jonka aiheena oli naisten tilanne poronhoidossa. Hän järjestää kirjoituskursseja ja ohjaa luovaa kirjoittamista, ja harrastaa joikaamista ja saamelaista kertomusperinnettä. Kaarasjoen kulttuuriviikolla 2006 Eira sai Vuoden kulttuuripalkinnon. Hän kuuluu Saamelaisten kirjailijoiden yhdistykseen, ja on sen puheenjohtaja. Hän on erityisesti ollut mukana työssä saamen kielen ja saamenkielisen koulun puolesta. Inga Ravna Eiran runokokoelma Ii dát leat dat eana, Davvi Girji, 2018 oli ehdolla Pohjoismaiden neuvoston vuoden 2019 kirjallisuuspalkinnon saajaksi. Runokokoelman teemana on ilmastonmuutos. == Bibliografia == * Guovdageainno mánát mainnastit, toimittaja, lastenkirja (1979) * Savdnjiluvvon nagir, runoantologia kolmelta saamelaiselta kirjoittajalta, kuvittanut Aage Gaup (1989) * Mellet, lastenkirja (1992) kuvittanut Iver Jåks; norjaksi kääntänyt Inger Seierstad. * Sami dáiddárleksikona / Samisk kunstnerleksikon (1994). Toimittaja: Synnøve Persen. Pohjoissaameksi kääntänyt Inga Ravna Eira, kuvittanut Johan Turi. * Lieđážan, runoutta, Davvi Girji (1997) kuvittanut Majlis Skaltje * Eadni ganjaldii mu fuolppuid, runoja, Davvi Girji (2009) * Mor gråt over mine skjørt, runoja, Davvi Girji (2011) * Jidnes skálkošeapmi, runoja lapsille ja nuorille, Davvi Girji (2014) * Ii dát nahka dat eana, runoutta, Davvi Girji (2018) * Gáhttára Iđit, runoja. Davvi Girji (2019) == Lähteet == * === Viitteet === Luokka:Vuonna 1948 syntyneet Luokka:Norjalaiset lasten- ja nuortenkirjailijat Luokka:Norjalaiset runoilijat Luokka:Saamelaiskirjailijat Luokka:Saamelaiset opettajat Luokka:Elävät henkilöt Luokka:Saamelaiset kielenkääntäjät
Kuunari Sylvia

Kuunari Sylvia oli vaasalaisen A. A. Levo`n & Co:n omistuksessa ollut puinen höyrykuunari joka ajoi karille 20. marraskuuta 1868 Pyhämaan Sasinpauhan kallioluodolla. Laivalla oli yhdeksän hengen miehistö ja kahdeksan matkustajaa joista onnettomuudessa viisi hukkui ja kolme kuoli kylmyyteen.150 vuotta höyrykuunari Sylvian haaksirikosta Pyhämaan ulkoluodolla, Vakka-Suomen Sanomat 30.10.2018Skeppsbrott, Vasabladet, 28.11.1868 nro 48, s. 1, Kansalliskirjaston digitaaliset aineistot Purjeilla ja 36 hevosvoiman höyrykoneella varustettu kuunari Sylvia lähti Tukholmasta 10. marraskuuta 1868 kohti Kristiinankaupunkia ja silloista Nikolainkaupungin nimellä tunnettua Vaasaa. Laivan lastina oli muun muassa puuvillapaaleja, kahvia ja Vaasan VPK:lle menossa ollut paloruisku. Laiva joutui 19. marraskuuta Ahvenanmaan pohjoispuolella lumisateessa kovan pohjoismyrskyn kouriin ja pyrki suojaan Uudenkaupungin satamaan. Matkalla sinne se ajoi kuitenkin karille aamuyöllä 20. marraskuuta Pyhänmaan Sasinpauhan luona. Laiva katkesi kahtia ja menetti mastonsa. Miehistöstä hukkui viisi ja loput selviytyivät kallioluodolle jossa vielä kolme kuoli kylmyyteen. Pyhämaan Ihamosta kotoisin torppari Matts Fagerström havaitsi haaksirikkoutuneet luodolla 21. marraskuuta ja pelasti yhdeksän henkiin jäänyttä kuljettaen heidät torppaansa. Pelastuneet kuljetettiin sitten hevosilla Pyhämaan kautta Raumalle. Pyhämaan uuden kirkon luona paljastettiin 4. marraskuuta 2018 onnettomuudessa menehtyneiden muistolaatta. Messinkinen laatta on kiinnitetty Pyhämaan Sasinpauhalta tuotuun luonnonkiveen ja laatassa on lueteltu onnettomuuden menehtyneiden nimet. == Lähteet == Luokka:Laivaonnettomuudet Suomessa Luokka:Suomalaiset purjelaivat Luokka:Vuoden 1868 onnettomuudet
Çingiz Mustafayev

Çingiz Mustafayev (s. 11. maaliskuuta 1991 Moskova, Venäjän SNT, Neuvostoliitto), tunnettu paremmin nimellä Chingiz, on azerbaidžanilainen laulaja, lauluntekijä ja kitaristi. Hän edusti Azerbaidžania kappaleella ”Truth” vuoden 2019 Eurovision laulukilpailussa Tel Avivissa. == Nuoruus == Mustafayev syntyi Moskovassa vuonna 1991 ja muutti kuusivuotiaana Qazaxiin, Azerbaidžaniin perheensä mukana. Lapsena hän opetteli kitaran soittoa ja kappaleiden tekoa. == Ura == 13-vuotiaana Mustafayev muutti äitinsä ja veljensä kanssa Bakuun, jossa hän myöhemmin osallistui vuonna 2007 Azerbaidžanin versioon Pop Idolista. Mustafayev voitti kilpailun ja hänestä tuli nouseva tähti Azerbaidžanin musiikkiteollisuudessa. Vuonna 2013 Mustafayev edusti Azerbaidžania New Wave -kilpailussa Jūrmalassa, Latviassa. Kilpailussa hän sijoittui 11. sijalle. Kolme vuotta myöhemmin Mustafayev osallistui The Voice of Ukraine -kilpailuun. Hän kuitenkin karsiutui kilpailun Kaksintaistelut -vaiheessa. Siitä lähtien hän esiintyi Palmas-nimisen yhtyeensä kanssa. He yhdistelivät azerbaidžanilaista ja turkkilaista kansanmusiikkia sekä flamencoa, rockia ja poppia. Mustafayev päätti kuitenkin lähteä bändistä ja perusti itselleen soolouran. Hän julkaisi myöhemmin kappaleensa nimeltä ”Tenha gezen”. 8\. maaliskuuta 2019 ilmoitettiin, että Chingiz edustaa Azerbaidžania vuoden 2019 Euroviisuissa kappaleella ”Truth”. Azerbaidžan esiintyi toisen semifinaalin toisella puoliskolla 16. toukokuuta 2019. == Diskografia == Nimi Vuosi Listasijoitukset Albumi ”Tenha gezen” 2019 – rowspan="2" ”Truth” – == Lähteet == Luokka:Azerbaidžanilaiset laulajat Luokka:Lauluntekijät Luokka:Kitaristit Luokka:Azerbaidžanin euroviisuedustajat Luokka:Vuoden 2019 euroviisuedustajat Luokka:Vuonna 1991 syntyneet Luokka:Elävät henkilöt
Corcoran (Kalifornia)

Corcoran on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 24 807. Kaupunki on osa Kingsin piirikuntaa. California State Prison, Corcoran -vankila sijaitsee kaupungissa. ==Kuvia kaupungista== Tiedosto:CSP Corcoran.jpg|California State Prison, Corcoran. Tiedosto:Corcoran CA Amtrak station.jpg|Amtrakin rautatiesasema Corcoranissa. ==Lähteet== Luokka:Kalifornian kaupungit
Aylesbury

Aylesbury on noin asukkaan kaupunki ja kunta (civil parish) Buckinghamshiren kreivikunnassa eteläisessä Keski-Englannissa. Aylesbury sijaitsee runsasravinteisessa savilaaksossa ja toimii Buckinghamshiren hallinnollisena keskuksena. Kaupungissa oli aiemmin lähinnä maitotuotteiden ja ankkojen tuotantoa, mutta nykyään siellä on monipuolista teollisuutta, kuten ruoanjalostusta, koneiden valmistusta ja painoteollisuutta. Aylesburyn kauppatorin ympärillä on useita historiallisia rakennuksia, kuten kreivikunnantalo (1723–40) ja King’s Head Inn (1400-luku). 1400-luvulla rakennettu koulu on nykyään osa kreivikuntamuseota. == Lähteet == Luokka:Asutut paikat Buckinghamshiressä Luokka:Englannin kaupungit Luokka:Englannin kunnat
Anne Hidalgo

Ana María "Anne" Hidalgo Aleu (s. 19. kesäkuuta 1959) on espanjalaistaustainen ranskalainen poliitikko. Hän on toiminut Pariisin pormestarina vuodesta 2014. Tässä virassa hän on ensimmäinen nainen. Aikaisemmin hän toimi kulttuurin ja median valtiosihteerinä. Puoluekannaltaan hän edustaa sosialistista puoluetta. == Tausta ja yksityiselämä == Hidalgo syntyi San Fernandon kaupungissa, Espanjan eteläosassa. Perheeseen kuuluivat vanhemmat ja yksi sisar, Marie, joka muutti Ranskanaan vuonna 1961 paremman elämän toivossa. Hidalgon vanhemmat muuttivat sittemmin takaisin Espanjaan. Hidalgo opiskeli aluksi oikeustiedettä, mutta vaihtoi sosiaalitieteisiin, joista hänellä on maisterintutkinto. Tämän jälkeen hän on työskennellyt mm. Ranskan työoloja valvovassa virastossa. Hidalgolla on sekä Espanjan että Ranskan kansalaisuus. Hänen Ranskan kansalaisuuden, jonka hän sai hakemuksella ollessaan 14-vuotias, yhteydessä saamansa naturalisaatiotodistus on näytillä pariisilaisessa maahanmuuttomuseossa. == Poliittinen ura == Ensimmäisen kerran poliittiseen luottamustehtävään Hidalgo valittiin vuonna 2001, kun hänet valittiin Pariisin kaupunginvaltuustoon 15. kaupunkipiiristä. Kolme vuotta myöhemmin Hidalgo valittiin Île-de-Francen aluevaltuustoon. Vuosina 2001–2008 Hidalgo toimi Pariisin varapormestarina, jonka vastuualueena oli sukupuolten välinen tasa- arvo. Pariisin pormestariksi Hidalgo valittiin ensimmäistä kertaa vuoden 2014 vaaleissa. Hän uusi paikkansa vuoden 2020 vaaleissa. Lokakuussa 2021 sosialistit valitsivat Hidalgon puolueen ehdokkaaksi vuoden 2022 presidentinvaaleissa. Itse vaaleissa Hidalgo sai ensimmäisellä kierroksella vain 1,75 % ja karsiutui pois. === Poliittisia kantoja === Hidalgon pyrkimyksensä kieltää yksityisautoilu Pariisin keskustasta on herättänyt sekä ihailua että kiukkua. == Kunnianosoitukset == * Kunnialegioonan ritari (Ranska, 2012) * Kansallinen ansioritarikunnan upseeri (Ranska, 2016) * Siviilimeriitin ritarikunnan suurristi (Espanja, 2015) * Isabella Katolilaisen ritarikunnan komentaja (Espanja, 2010) * Nousevan auringon ritarikunta kultasäteiden kaulanauhalla (Japani, 2021) * Asteekkikotkan ritarikunta rintasoljella (Meksiko, 2016) * Leijonan kansallinen ritarikunnan suurupseeri (Senegal, 2016) * Pohjantähti-ritarikunnan komentaja (Ruotsi, 2014) == Lähteet == == Aiheesta muualla == Luokka:Pariisin pormestarit Luokka:Ranskalaiset poliitikot Luokka:Vuonna 1959 syntyneet Luokka:Elävät henkilöt
Kaikkien pyhien kirkko (Theddlethorpe)

Kaikkien pyhien kirkko () on käytöstä poistettu kirkkorakennus Theddlethorpen kylässä, Lincolnshiressa, Englannissa. Kirkko on rakennettu 1100-luvulla ja se on Grade I -luokan suojelukohde. Tamminen 1600-luvun lopun saarnastuoli on alun perin ollut Skidbrooken kirkossa. Kirkossa on marmorinen sarkofagi vuodelta 1727 ja samalta vuosisadalta kaksi muistolaattaa. == Lähteet == Luokka:Kivikirkot Luokka:Grade I -luokan kirkot Lincolnshiressa